Ancelotti mener Ødegaard trenger mer tid
Selv ikke da Álvaro Arbeloa satte inn 3-0 etter 85 minutter fikk den norske unggutten komme på banen. Carlo Ancelotti valgte i stedet å bruke det siste byttet på den 25 år gamle midtstopperen Nacho Fernández som kom inn for Raphael Varane. Tidligere i omgangen hadde både Isco og Lucas Silva erstattet James Rodriguez og Illaramendi.Dermed var byttene brukt opp, og Martin Ødegaard (16 år, fire måneder og 12 dager) ble ikke tidenes yngste Real Madrid-spiller denne april-kvelden i den spanske hovedstaden. - Han har gjort det på trening, men må fortsette å jobbe hardt for å være aktuell for spill på A-laget. Han er veldig ung. Dette var første gangen hans med førstelaget, og han var på benken. Han har fremtiden foran seg, sa Real Madrid-manager Carlo Ancelotti i sin begrunnelse på hvorfor han ikke lot Ødegaard få noen minutter på slutten kampen. Men 16-åringen fikk i hvert fall sin første ordentlige kampopplevelse med A-lagsgjengen. Mange var overrasket over at nordmannen i det hele tatt fikk være med i troppen. Da speakeren på Santiago Bernabeu ropte opp Martin Ødegaards navn på lagoppstillingen, ble 16-åringen møtt med stor jubel fra publikum. Han tok plass på benken ved siden av den elegante midtbanestjernen Isco. VG FULGTE KAMPEN LIVE Allerede etter fire minutter var Real Madrid nær ved å ta ledelsen. Álvaro Arbeloa la inn fra høyrekanten, VM-toppscoreren James Rodriguez headet like utenfor Almerias mål. Syv minutter var gått da Cristiano Ronaldo dro seg inn i 16-meteren, men keeper reddet avslutningen fra superstjernen. Etter å ha skapt to store sjanser på de syv første minuttene så alt ut til å være i skjønneste for Real Madrid. Men i stedet for å fortsette overkjøringen av svake Almeria, stoppet maskineriet opp. To Ronaldo-frispark langt over var det nærmeste hjemmelaget skapte av småfarligheter frem til James Rodriguez ladet kanonen i første omgangs siste minutter. VMs toppscorer klinket til fra over 20 meter, og ballen blåste opp i vinkelen. En praktscoring på et tidspunkt da pipekonserten var i ferd med å melde seg på det godt besøkte Santiago Bernabeu.Tre minutter etter pause økte Real Madrid ledelsen til 2-0. Toni Kroos la inn til Cristiano Ronaldo som enkelt satte ballen i mål. Deretter gikk Martin Ødegaard rett i oppvarming sammen med Isco og Nacho. Etter Ronaldos 2-0-scoring fire minutter etter pause varmet han også opp sammen med Isco og Nacho. Men litt senere satte Ødegaard seg på innbytterbenken - og ble der. Litt overraskende for både spanske og norske tilskuere ble han heller ikke byttet inn i sluttminuttene etter Arbeloas 3-0-scoring. VG snakket før kampen med flere spanske journalister som trodde unggutten ville få debuten hvis Real Madrid ledet kampen med tre mål. Heldigvis er Martin Ødegaard bare 16 år - og har all verdens tid. Det kommer flere sjanser. Men det er tvilsomt om muligheten byr seg igjen denne sesongen. En rekke førstelagsspillere manglet mot Almeria i kveld: Karim Benzema, Gareth Bale, Luka Modric, Sami Khedira, Serigo Ramos og Daniel Carvajal.
(Real Madrid - Almeria 3-0) Aldri før har vel norske fotballøyne vært mer intenst rettet mot en innbytterbenk. Men Martin Ødegaard (16) ble sittende.